cometadata/datacite-titles-descriptions-related-identifiers huggingface dataset:
DOI: 10.14457/tu.the.2014.197
title: ความสัมพันธ์ระหว่างการถือหุ้นโดยผู้บริหาร และการกำกับดูแลกิจการของคณะกรรมการบริษัทต่อผลการดำเนินงานของบริษัท

description: งานวิจัยนี้ได้ศึกษาถึงความสัมพันธ์ระหว่างการถือหุ้นโดยผู้บริหาร การกำกับดูแลกิจการของคณะกรรมการบริษัท และผลการดำเนินงานของบริษัท โดยใช้ข้อมูลจากบริษัทจดทะเบียนในตลาดหลักทรัพย์แห่งประเทศไทย ในช่วงปี พ.ศ. 2554-2556 ผลการวิจัยแสดงให้เห็นว่า การถือหุ้นโดยผู้บริหารและผลการดำเนินงานของบริษัท   ในประเทศไทยนั้น มีความสัมพันธ์แบบไม่เป็นเส้นตรง (Nonlinear) ซึ่งแบ่งออกเป็น 2 ช่วง โดยในช่วงการถือหุ้นโดยผู้บริหารที่ไม่เกินร้อยละ 43.97 นั้นมีความสัมพันธ์เชิงบวก นั่นหมายถึง ในช่วงของการถือหุ้นดังกล่าว ยิ่งผู้บริหารถือหุ้นมากขึ้นยิ่งส่งผลให้ผลการดำเนินงานของบริษัทดียิ่งขึ้น และในช่วงการถือหุ้นโดยผู้บริหารที่มากกว่าร้อยละ 43.97 นั้นมีความสัมพันธ์เชิงลบ นั่นหมายถึง ในช่วงของการถือหุ้นดังกล่าว ยิ่งผู้บริหารถือหุ้นมากขึ้นยิ่งส่งผลให้ผลการดำเนินงานของบริษัทแย่ลงนอกจากนี้ ผลการวิจัยยังแสดงให้เห็นอีกว่า การถือหุ้นโดยผู้บริหารและการกำกับดูแลกิจการของคณะกรรมการบริษัทนั้นไม่มีความสัมพันธ์ร่วมกันต่อผลการดำเนินงานของบริษัท แสดงให้เห็นว่า การกำกับดูแลของคณะกรรมการบริษัทไม่ได้มีส่วนช่วยในการลดผลกระทบในเชิงลบของความสัมพันธ์ระหว่างการถือหุ้นโดยผู้บริหารและผลการดำเนินงานของบริษัท
DOI: 10.26000/001.000001
title: EMS - Incidents by Month

description: This table contains data describing requests for assistance received by ATCEMS, aggregated by month. Incident counts are broken out by location, and priority for City of Austin and Travis County incidents.  This dataset contains data beginning in October 2010, and is updated with new data every month.
DOI: 10.26000/001.000002
title: EMS - Transport Count by Destination

description: This table shows the count of patients transported to each system-approved receiving facility by month.  This dataset contains records beginning with October 2012. New records are added to the table every month.
DOI: 10.26000/001.000003
title: EMS - Ambulance Responses by Month

description: This table contains data related to responses by regularly scheduled ambulances. Units that are not ambulances or are deployed on an irregular basis are excluded from this table.  

This dataset contains data beginning in October 2010, and is updated with new data every month.
DOI: 10.13140/rg.2.2.27336.78082
title: مخطط يوضح موقع جهاز (Wii) المستخدم في المحاكاة الالكترونية للمهارات الرياضية ضمن التعلم الالكتروني
DOI: 10.14457/tu.the.2017.574
title: Disposition effect ต่อการลงทุน: กรณีศึกษาการลงทุนใน forex game ของนักศึกษาการเงิน

description: งานวิจัยฉบับนี้ จะใช้วิธีการของ Odean ในการทดสอบว่านักศึกษาการเงินที่เข้าร่วมการแข่งขัน Forex Game มีแนวโน้มขายคู่สกุลเงินที่มีกำไรมากกว่าคู่สกุลเงินที่ขาดทุนหรือไม่ โดยการวิเคราะห์ข้อมูลรายการซื้อขายเงินตราต่างประเทศในบัญชีทดลองของนักศึกษาระหว่างปี 2556 ถึง ปี 2558 คิดเป็นจำนวนรวมทั้งสิ้น 445 บัญชี จากผลการวิจัยพบว่า นักศึกษาการเงินโดยรวมมีแนวโน้มขายคู่สกุลเงินที่มีกำไรมากกว่าคู่สกุลเงินที่ขาดทุนจริง และมีแนวโน้มเพิ่มขึ้นในแต่ละปีที่มีการแข่งขัน ซึ่งการแสดง Disposition Effect จะเด่นชัดมากขึ้นในกลุ่มนักศึกษาที่ได้รับคะแนนเก็บเป็นผลตอบแทน เช่นเดียวกับในกลุ่มนักศึกษาเพศหญิงที่พบ Disposition Effect มากกว่าเพศชาย นอกจากนี้ยังพบว่ากลุ่มนักศึกษาที่ใช้คำสั่งปิดสถานะอัตโนมัติจะยังคงมี Disposition Effect เช่นกัน แต่น้อยกว่าคนที่ไม่ใช้คำสั่งดังกล่าว
DOI: 10.14457/tu.the.2017.575
title: ปัจจัยส่วนประสมทางการตลาดที่ส่งผลต่อความพึงพอใจของลูกค้าแผนกเครื่องมือวิเคราะห์ทางวิทยาศาสตร์ของบริษัทเอกชนแห่งหนึ่ง

description: งานวิจัยนี้จึงมีวัตถุประสงค์เพื่อศึกษาปัจจัยที่ส่งผลต่อความพึงพอใจของลูกค้า แผนกเครื่องมือวิเคราะห์ทางวิทยาศาสตร์ บริษัทเอกชนแห่งหนึ่ง โดยใช้ส่วนประสมทางการตลาด 7 ด้าน รวมถึงศึกษาความสัมพันธ์ของพฤติกรรมและลักษณะทางประชากรศาสตร์ขององค์กรที่อาจส่งผลต่อความพึงพอใจของลูกค้าที่แตกต่างกัน เพื่อสามารถนำผลการวิจัยนี้ใช้เป็นข้อมูลอ้างอิงในการปรับปรุงการบริการและส่วนสนับสนุนอื่นๆ ของบริษัทฯ เพื่อเพิ่มความสามารถในการแข่งขัน เพิ่มโอกาสในการสร้างลูกค้ารายใหม่ ตลอดจนสามารถนำไปวางแผนกลยุทธ์การขายที่ชัดเจนต่อลูกค้าในแต่ละประเภทองค์กร เพื่อตอบสนองกับความต้องการของลูกค้าได้อย่างแท้จริง โดยประชากรที่ใช้ในการศึกษา คือ ผู้ที่มีส่วนในการพิจารณาตัดสินใจในการจัดซื้อ ซึ่งอยู่กลุ่มลูกค้าองค์กรทั้งภาครัฐและภาคเอกชน ที่มีการสั่งซื้อเครื่องมือวิเคราะห์ทางวิทยาศาสตร์ กับทางบริษัทฯ โดยได้แบบสอบถามที่สมบูรณ์กลับมาทั้งสิ้น 263 ชุด เพื่อใช้ในการวิเคราะห์ผลครั้งนี้ผลการวิจัยพบว่า ปัจจัยที่ส่งผลต่อความพึงพอใจของลูกค้า แผนกเครื่องมือวิเคราะห์ทางวิทยาศาสตร์ ของบริษัทเอกชนแห่งหนึ่ง ได้แก่ ปัจจัยด้านบุคลากรและกระบวนการ ปัจจัยด้านราคา ปัจจัยด้านคุณภาพและนวัตกรรมของเครื่องมือ และปัจจัยด้านการส่งเสริมการตลาด สำหรับในส่วนของลักษณะทางประชากรศาสตร์ขององค์กร พบว่าประเภทองค์กรที่แตกต่างกัน มีระดับความพึงพอใจ และอิทธิพลของปัจจัยที่ส่งผลแตกต่างกัน โดยกลุ่มลูกค้าภาครัฐจะมีระดับความพึงพอใจมากกว่ากลุ่มลูกค้าภาคเอกชน และให้ความสำคัญในปัจจัยด้านความกระตือรือร้นและความรวดเร็วในการติดต่อประสานงานมากที่สุด ส่วนกลุ่มลูกค้าภาคเอกชนจะให้ความสำคัญในปัจจัยด้านบุคลากรและกระบวนการมากที่สุด และพบว่าปัจจัยด้านราคามีอิทธิพลต่อความพึงพอใจกับกลุ่มลูกค้าภาคเอกชนมากกว่ากลุ่มลูกค้าภาครัฐ นอกจากนี้ยังพบว่า ประเภทกลุ่มอุตสาหกรรมขององค์กรภาคเอกชนที่แตกต่างกัน จะมีระดับความพึงพอใจที่แตกต่างกัน โดยกลุ่มอุตสาหรรมประเภทปิโตรเคมี พอลิเมอร์ และสิ่งแวดล้อม จะมีค่าเฉลี่ยของระดับความพึงพอใจมากกว่ากลุ่มอุตสาหกรรมประเภทอื่นๆ ในขณะที่ขนาดธุรกิจขององค์กรภาคเอกชนที่แตกต่างกันมีผลต่อระดับความพึงพอใจโดยรวมของลูกค้าไม่แตกต่างกัน
DOI: 10.14457/tu.the.2017.576
title: กลยุทธ์การตลาดที่ส่งผลต่อการตัดสินใจเลือกใช้บริการกดเงินสดแบบไม่ใช้บัตรผ่าน mobile banking application

description: ในปัจจุบันคนไทยมีแนวโน้มในการทำธุรกรรมทางการเงินผ่าน Mobile Banking Application เพิ่มมากขึ้น อย่างไรก็ตามจากสถิติการใช้บัตรเดบิตและบัตรเอทีเอ็มเพื่อถอนเงินสดในในไตรมาสที่ 2 ของปี พ.ศ. 2560 พบว่าสูงถึง 441 ล้านรายการ โดยเพิ่มขึ้นร้อยละ 6.7 เมื่อเทียบกับปีก่อนหน้า ดังนั้นการใช้เงินสดยังคงเป็นสิ่งจำเป็นอยู่สำหรับคนไทย โดยในปี พ.ศ. 2560 ผู้ประกอบการธนาคารในไทยหลายแห่งได้เปิดให้บริการกดเงินสดแบบไม่ใช้บัตรผ่านช่องทาง Mobile Banking ซึ่งช่วยให้ผู้บริการ โดยที่ผู้ใช้บริการไม่จำเป็นต้องพกบัตรเดบิตหรือบัตรเอทีเอ็ม นอกจากนี้ระบบดังกล่าวยังช่วยประหยัดค่าธรรมเนียมทำให้ต้นทุนของลูกค้าลดลง และมีความปลอดภัยต่อการถูกขโมยข้อมูลเพิ่มมากขึ้นเมื่อเปรียบเทียบกับการใช้บัตรเดบิตและบัตรเอทีเอ็มงานวิจัยฉบับนี้มีวัตถุประสงค์เพื่อศึกษาระดับความสำคัญต่อกลยุทธ์ทางการตลาดที่ส่งผลต่อการตัดสินใจเลือกใช้บริการกดเงินสดแบบไม่ใช้บัตรผ่าน Mobile Banking Application โดยใช้ปัจจัยส่วนประสมทางการตลาด ได้แก่ ด้านผลิตภัณฑ์ ด้านราคา ด้านช่องทางการให้บริการด้านการส่งเสริมการตลาด และด้านกระบวนการ รวมถึงปัจจัยส่วนบุคคลของผู้ใช้บริการ ได้แก่ อายุเพศ ระดับการศึกษา อาชีพ รายได้ต่อเดือน และความถี่ในการใช้บริการ เพื่อนำข้อมูลจากการวิเคราะห์ไปใช้ประกอบการตัดสินใจสำหรับการวางแผนและพัฒนากลยุทธ์ทางการตลาด เพื่อช่วยยกระดับคุณภาพของบริการให้ตรงกับความต้องการของผู้ใช้บริการให้มากยิ่งขึ้น โดยในการศึกษาวิจัยได้กำหนดกลุ่มตัวอย่างจากประชากร คือ ผู้ที่เคยใช้บริการกดเงินสดแบบไม่ใช่บัตรผ่าน Mobile Banking Application ภายในจังหวัดกรุงเทพมหานคร โดยผู้วิจัยได้รวบรวมข้อมูลผ่านแบบสอบถามทั้งสิ้นจำนวน 405 ชุด โดยใช้วิธีการทางสถิติในการวิเคราะห์ข้อมูล ได้แก่ ความถี่ ค่าร้อยละ ค่าเฉลี่ยค่าเบี่ยงเบนมาตรฐาน การทดสอบแบบ T-test การวิเคราะห์ความแปรปรวนทางเดียว และวิธี LSDผลการวิจัยพบว่าปัจจัยส่วนประสมทางการตลาดที่ผู้ใช้บริการให้ความสำคัญอยู่ในระดับมากที่สุด ได้แก่ ด้านผลิตภัณฑ์ ด้านราคา ด้านช่องทางการให้บริการ และด้านกระบวนการ สำหรับปัจจัยที่ผู้ใช้บริการให้ความสำคัญอยู่ในระดับที่มากคือ ปัจจัยด้านการส่งเสริมการตลาด สำหรับผลการทดสอบสมมติฐานจากการเปรียบเทียบความแตกต่างของปัจจัยส่วนบุคคล พบว่า อายุ อาชีพ และความถี่ในการใช้บริการที่แตกต่างกันให้ความสำคัญต่อกลยุทธ์การตลาดโดยรวมแตกต่างกัน
DOI: 10.14455/nrct.img.2018.394
title: การพัฒนาเศรษฐกิจชุมชนในภาคตะวันออกเฉียงเหนือ
DOI: 10.14455/nrct.img.2018.395
title: การเพิ่มผลผลิตมันสำปะหลังโดยการสังเคราะห์องค์ความรู้จากการวิจัย  สื่อสารชุมชน และการประยุกต์ใช้ระบบภูมิสารสนเทศในจังหวัดกำแพงเพชร
DOI: 10.14455/nrct.img.2018.396
title: การเก็บรักษามะขามเปียกเพื่อการส่งออก
DOI: 10.14455/nrct.img.2018.398
title: ถั่วเขียว: การวิจัยและพัฒนาพันธุ์ถั่วเขียวในมหาวิทยาลัยเกษตรศาสตร์ 2
DOI: 10.14455/nrct.img.2018.399
title: แป้งคัพเค้กไรซ์เบอรี่กึ่งสำเร็จรูป
DOI: 10.15151/esrf-es-135588471
title: Fundamental and Applied Aspects of Radiation Damage
DOI: 10.15151/esrf-es-135760149
title: Molecular rules for substrate-selective proteostasis modulation
DOI: 10.14457/tu.the.2014.199
title: การศึกษาปัจจัยในการตัดสินใจเลือกซื้อคอนโดมิเนียมของกลุ่มผู้ซื้อเพื่ออยู่อาศัยและกลุ่มผู้ซื้อเพื่อการลงทุน ในกรุงเทพมหานคร

description: คอนโดมิเนียมในปัจจุบันเป็นที่อยู่อาศัยที่ได้รับความนิยมอย่างมากในกรุงเทพมหานคร ซึ่งเกิดจากปัจจัยสนับสนุนหลายปัจจัยด้วยกัน เช่นความสะดวกสบายของคอนโดมิเนียมและราคาที่ดินมีการปรับสูงขึ้นอย่างต่อเนื่อง ด้วยเหตุนี้เองคอนโดมิเนียมจึงได้รับความนิยมอย่างมากทั้งผู้ที่ซื้อเพื่ออยู่อาศัยและผู้ซื้อเพื่อการลงทุน โดยการลงทุนในคอนโดมิเนียมสามารถแยกประเภทโดยสังเขปคือ ซื้อเพื่อเก็งกำไร และซื้อเพื่อปล่อยเช่า วัตถุประสงค์ในการซื้อที่แตกต่างกันภายใต้การซื้อสินค้าประเภทเดียวกันจึงเป็นที่มาของการศึกษาหาความเหมือนและแตกต่าง เพื่อช่วยให้บริษัทพัฒนาอสังหาริมทรัพย์สามารถพัฒนาคอนโดมิเนียมที่ตอบความต้องการของทั้งผู้ที่ซื้อเพื่ออยู่อาศัยและผู้ซื้อเพื่อการลงทุนได้ เพื่อที่จะสามารถแข่งขันภายในอุตสาหกรรมอสังหาริมทรัพย์ได้อย่างยั่งยื่นการศึกษาปัจจัยในการตัดสินใจเลือกซื้อคอนโดมิเนียมของกลุ่มผู้ซื้อเพื่ออยู่อาศัยและกลุ่มผู้ซื้อเพื่อการลงทุน ในกรุงเทพมหานครมีกรอบแนวคิดการวิจัยคือ การศึกษาความสัมพันธ์ระหว่างปัจจัยที่มีผลต่อการเลือกซื้อคอนโดมิเนียมกับความตั้งใจซื้อคอนโดมิเนียมของผู้บริโภค โดยกำหนดตัวแปรต้น(X) ทั้งหมด 6 ตัวแปรประกอบด้วย ปัจจัยด้านการออกแบบโครงการ ปัจจัยด้านส่งเสริมการตลาด ปัจจัยด้านราคา ปัจจัยด้านชื่อเสียงของบริษัท ปัจจัยด้านทำเล และปัจจัยด้านสิ่งอำนวยความสะดวก ที่มีผลต่อตัวแปรตาม(Y) คือความตั้งใจซื้อการศึกษาครั้งนี้เป็นการวิจัยเชิงปริมาณโดยใช้รูปแบบการวิจัยเชิงสำรวจ เลือกกลุ่มตัวอย่างด้วยการสุ่มตัวอย่างโดยไม่ใช้หลักความน่าจะเป็นผ่านวิธีการสุ่มตัวอย่างแบบเจาะจง (Purposive Sampling) โดยเลือกแจกแบบสอบถามให้กับผู้ที่มีอายุตั้งแต่ 22 ปีขึ้นไป ที่ตั้งใจจะซื้อหรือมีคอนโดมิเนียมในครอบครองภายใน 3 ปี ในเขตกรุงเทพมหานคร จำนวนทั้งหมด 400 ชุดและหลังตัดข้อมูลผิดปกติ (Outliers) เหลือแบบสอบถามทั้งสิ้นจำนวน378ชุด เครื่องมือทางสถิติที่ใช้ในการวิเคราะห์ข้อมูลได้แก่ การวิเคราะห์สถิติเชิงพรรณนาและการวิเคราะห์การถดถอยพหุคูณผลการวิจัยพบว่าปัจจัยด้านชื่อเสียงของบริษัทและปัจจัยด้านทำเลส่งผลเชิงบวกต่อความตั้งใจซื้อคอนโดมิเนียมของทั้งผู้ซื้อเพื่ออยู่อาศัยและผู้ซื้อเพื่อการลงทุนอย่างมีนัยสำคัญ ปัจจัยด้านการออกแบบโครงการส่งผลเชิงบวกต่อความตั้งใจซื้อคอนโดมิเนียมของทั้งผู้ซื้อเพื่ออยู่อาศัยอย่างมีนัยสำคัญ และปัจจัยด้านราคาส่งผลเชิงบวกต่อความตั้งใจซื้อคอนโดมิเนียมของทั้งผู้ซื้อเพื่อการลงทุนอย่างมีนัยสำคัญ
DOI: 10.14457/tu.the.2017.540
title: ปัจจัยที่มีความสัมพันธ์กับพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้าย

description: การวิจัยนี้เป็นการวิจัยเชิงพรรณนา มีวัตถุประสงค์เพื่อ 1) ศึกษาระดับพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้าย 2) เพื่อศึกษาความสัมพันธ์ระหว่างปัจจัยภายใน ซึ่งได้แก่ อายุ ระยะเวลาการทำงานในวิชาชีพ ระยะเวลาการทำงานในหอผู้ป่วยอายุรกรรมหรือหอผู้ป่วยศัลยกรรม การได้รับการอบรมเพิ่มเติมภายหลังการจบการศึกษาในเรื่องการดูแลผู้ป่วยระยะสุดท้าย ความรู้ของพยาบาลในการดูแลผู้ป่วยระยะสุดท้าย คุณภาพชีวิตของผู้ให้การดูแล กับพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้าย และ 3) เพื่อศึกษาความสัมพันธ์ระหว่างปัจจัยภายนอก ได้แก่ การมีหน่วยงานที่ดูแลผู้ป่วยระยะสุดท้ายในสถานที่ปฏิบัติงานและบรรยากาศองค์กร กับพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้าย กลุ่มตัวอย่างเป็นพยาบาลที่ปฏิบัติงานในหอผู้ป่วยอายุรกรรม ศัลยกรรม และหอผู้ป่วยพิเศษ ในโรงพยาบาลเขตพื้นที่เครือข่ายสำนักงานหลักประกันสุขภาพแห่งชาติ เขตบริการที่ 4 จำนวน 295 คน เครื่องมือที่ใช้ในการเก็บรวบรวมข้อมูลประกอบด้วย 1) แบบสอบถามข้อมูลทั่วไป 2) แบบประเมินพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้าย 3) แบบประเมินความรู้ของพยาบาลในการดูแลผู้ป่วยระยะสุดท้าย 4) แบบประเมินคุณภาพชีวิตของผู้ให้การดูแล และ 5) แบบประเมินบรรยากาศองค์กร วิเคราะห์ข้อมูลทั่วไป ระดับของพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้ายโดยใช้สถิติเชิงพรรณา และหาความสัมพันธ์หว่างพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้ายกับปัจจัยที่เกี่ยวข้องโดยใช้สัมประสิทธิ์สหสัมพันธ์ ผลการวิเคราะห์ข้อมูลพบว่า กลุ่มตัวอย่างมีคะแนนเฉลี่ยพฤติกรรมการดูแลแบบเอื้ออาทรในการดูแลผู้ป่วยระยะสุดท้ายโดยรวมอยู่ในระดับปานกลาง (M = 118.4, S.D. = 14.8) เมื่อจำแนกรายด้านพบว่า พฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้ายอยู่ในระดับปานกลางทุกด้าน ผลการวิเคราะห์ความสัมพันธ์พบว่า ปัจจัยภายในได้แก่ อายุ ระยะเวลาการทำงานในวิชาชีพ ความรู้ของพยาบาลในการดูแลผู้ป่วยระยะสุดท้าย และคุณภาพชีวิตของผู้ให้การดูแล มีความสัมพันธ์กับพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้ายอย่างมีนัยสำคัญทางสถิติ (r = .177, p &lt; 0.01; r = .163, p &lt; 0.01; r = .244, p &lt; 0.01; r = .270, p &lt; 0.01 ตามลำดับ) สำหรับปัจจัยภายนอกพบว่าบรรยากาศองค์กรมีความสัมพันธ์ทางบวกกับพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้ายอย่างมีนัยสำคัญทางสถิติ (r = .508, p &lt; 0.01)สรุป กลุ่มตัวอย่างมีระดับพฤติกรรมการดูแลแบบเอื้ออาทรในการดูแลผู้ป่วยระยะสุดท้ายระดับปานกลาง จึงควรมีแนวทางในการพัฒนาพฤติกรรมการดูแลแบบเอื้ออาทรของพยาบาลในการดูแลผู้ป่วยระยะสุดท้ายในโรงพยาบาลพื้นที่เครือข่ายสำนักงานหลักประกันสุขภาพแห่งชาติ เขตบริการที่ 4
DOI: 10.14457/tu.the.2017.541
title: ผลของโปรแกรมส่งเสริมการจัดการของครอบครัวต่อทักษะการดูแลของผู้ดูแลการเคลื่อนไหวร่างกายระยะแรกและภาวะแทรกซ้อนในผู้ป่วยโรคหลอดเลือดสมอง

description: บทคัดย่อ              การวิจัยนี้เป็นการวิจัยกึ่งทดลอง แบบสองกลุ่มวัดแบบอนุกรมเวลา  มีวัตถุประสงค์เพื่อศึกษาผลของโปรแกรมส่งเสริมการจัดการของครอบครัวต่อทักษะการดูแลของผู้ดูแล การเคลื่อนไหวร่างกายระยะแรกและภาวะแทรกซ้อนในผู้ป่วยโรคหลอดเลือดสมอง              กลุ่มตัวอย่างเป็นผู้ป่วยโรคหลอดเลือดสมองและผู้ดูแล อายุ 18 ปีขึ้นไปที่มารับการรักษาที่หอผู้ป่วยวิกฤตโรคหลอดเลือดสมอง โรงพยาบาลธรรมศาสตร์เฉลิมพระเกียรติ  คัดเลือกแบบเฉพาะเจาะจงจำนวน 72 คน  แบ่งเป็นกลุ่มทดลองและกลุ่มควบคุมกลุ่มละ 36 คน รวบรวมข้อมูลในระหว่างเดือนกรกฎาคม ถึงตุลาคม พ.ศ. 2560 เครื่องมือวิจัยประกอบด้วย โปรแกรมการจัดการของครอบครัวในการฟื้นฟูสภาพการเคลื่อนไหวร่างกายระยะแรก วิดีทัศน์ตัวแบบส่งเสริมทักษะการดูแลด้านการเคลื่อนไหวร่างกาย และคู่มือความรู้เรื่องโรค ภาวะแทรกซ้อนและการฟื้นฟูการเคลื่อนไหวร่างกายระยะแรก  เครื่องมือรวบรวมข้อมูลประกอบด้วย 1) แบบประเมินทักษะการดูแลด้านการเคลื่อนไหวร่างกายผู้ป่วยโรคหลอดเลือดสมองระยะแรกของผู้ดูแล  2) แบบประเมินการเคลื่อนไหวร่างกายและการทำกิจวัตรประจำวันของผู้ป่วยโรคหลอดเลือดสมอง และ 3) แบบประเมินภาวะแทรกซ้อนของผู้ป่วยโรคหลอดเลือดสมอง  ตรวจสอบความตรงตามเนื้อหากับผู้ทรงคุณวุฒิ 5 ท่านได้ 0.91 และ 0.93  ทดสอบความเชื่อมั่นโดยวิธีสัมประสิทธิ์แอลฟาครอนบาคได้ 0.88 และ 0.93 ดำเนินการวิจัยตามโปรแกรมเป็นระยะคือ ที่ระยะ 0-1 สัปดาห์  สัปดาห์ที่ 4 และสัปดาห์ที่ 8 ตามลำดับ  วิเคราะห์ข้อมูลด้วยสถิติเชิงพรรณนา Chi-squares test, Friedman test, Kruskal-Wallis test, Repeated measures ANOVA, และ Bonferroni test                 ผลการวิจัยพบว่า                 1. เปรียบเทียบคะแนนเฉลี่ยภายในกลุ่มทดลองสัปดาห์ที่ 1 สัปดาห์  4 และสัปดาห์ที่ 8 พบว่าคะแนนเฉลี่ยทักษะการดูแลของผู้ดูแลเพิ่มขึ้นอย่างมีนัยสำคัญ (p
DOI: 10.14457/tu.the.2017.542
title: ผลของโปรแกรมสร้างเสริมสมรรถนะแห่งตนของครูต่อพฤติกรรการดูแลสุขภาพเด็กวัยเรียนโรคหืดของครูในโรงเรียน

description: โรคหืดในเด็กเป็นโรคเรื้อรังที่ส่งผลกระทบต่อตัวเด็กทั้งด้านร่างกาย จิตใจ สังคม และคุณภาพชีวิต โดยเฉพาะอย่างยิ่งในเด็กวัยเรียนที่ใช้เวลาส่วนใหญ่ทำกิจกรรมต่างๆที่โรงเรียน การดูแลสุขภาพจึงขึ้นอยู่กับตัวเด็ก และครูที่โรงเรียนเป็นสำคัญ การวิจัยครั้งนี้เป็นการวิจัยกึ่งทดลอง แบบสองกลุ่มวัดก่อนและหลังทดลอง มีวัตถุประสงค์ เพื่อศึกษาผลของโปรแกรมสร้างเสริมสมรรถนะแห่งตนของครูต่อพฤติกรรมการดูแลสุขภาพเด็กวัยเรียนโรคหืดของครูในโรงเรียน โดยศึกษากลุ่มตัวอย่างที่เป็นครู จำนวน 50 ราย แบ่งเป็นกลุ่มทดลองจำนวน 25 ราย และกลุ่มควบคุมจำนวน 25 ราย ทำการศึกษาที่โรงเรียน 2 แห่ง กลุ่มควบคุมให้การดูแลเด็กวัยเรียนโรคหืดตามปกติที่โรงเรียน กลุ่มทดลองได้รับโปรแกรมสร้างเสริมสมรรถนะแห่งตนในการดูแลเด็กวัยเรียนโรคหืดในโรงเรียน จำนวน 3 ครั้ง แต่ละครั้งห่างกัน 1 สัปดาห์ และมีการติดตามทุกสัปดาห์ เก็บข้อมูลหลังเข้าร่วมโปรแกรม 8 สัปดาห์ โดยใช้แบบสอบถามพฤติกรรมของครูในการดูแลเด็กวัยเรียนโรคหืดในโรงเรียน ที่ผ่านการตรวจสอบจากผู้ทรงคุณวุฒิจำนวน 3 ท่าน และทดสอบค่าความเชื่อมั่นโดยใช้สัมประสิทธิ์อัลฟาครอนบาคได้เท่ากับ 0.90 วิเคราะห์ข้อมูลทั่วไปด้วยสถิติเชิงพรรณนาและเปรียบเทียบความแตกต่างระหว่างกลุ่มทดลองและกลุ่มควบคุม โดยใช้สถิติ Independent t-test และเปรียบเทียบความแตกต่างก่อนและหลังทดลองของกลุ่มทดลองและกลุ่มควบคุม โดยใช้สถิติ Paired t-testผลการวิจัยพบว่า ภายหลังการเข้าร่วมโปรแกรม 8 สัปดาห์ ค่าเฉลี่ยคะแนนพฤติกรรมของครูในการดูแลสุขภาพเด็กวัยเรียนโรคหืดในโรงเรียนของกลุ่มทดลองสูงกว่าก่อนการทดลองอย่างมีนัยสำคัญทางสถิติ (p
DOI: 10.14457/tu.the.2017.543
title: ผลของโปรแกรมการส่งเสริมสมรรถนะแห่งตนและการมีส่วนร่วมของสามีต่อพฤติกรรมการป้องกันการตั้งครรภ์ซ้ำในมารดาวัยรุ่น

description: การตั้งครรภ์ซ้ำในมารดาวัยรุ่น เป็นปัญหาที่ประเทศไทยให้ความสำคัญ เนื่องจากมารดาวัยรุ่นขาดความเชื่อมั่นในความสามารถของตนเองในเรื่องการคุมกำเนิด ซึ่งอาจเพิ่มความเสี่ยงต่อผลกระทบที่มีความรุนแรงทั้งต่อมารดาวัยรุ่นและบุตรมากกว่ามารดาวัยรุ่นในครรภ์แรก การส่งเสริมให้มารดาวัยรุ่นมีความเชื่อมั่นในความสามารถของตนเอง รวมทั้งการมีส่วนร่วมของสามี จะทำให้มารดาวัยรุ่นปฎิบัติพฤติกรรมการป้องกันการตั้งครรภ์ซ้ำได้อย่างถูกต้อง เหมาะสม การวิจัยกึ่งทดลองนี้มีวัตถุประสงค์เพื่อศึกษาผลของโปรแกรมการส่งเสริมสมรรถนะแห่งตนและการมีส่วนร่วมของสามีต่อพฤติกรรมการป้องกันการตั้งครรภ์ซ้ำในมารดาวัยรุ่น โดยประยุกต์ใช้แนวคิดการส่งเสริมสมรรถนะแห่งตนของแบนดูรา (Bandura, 1997) ร่วมกับการมีส่วนร่วมของสามี กลุ่มตัวอย่างเป็นมารดาวัยรุ่น อายุ 15-19 ปี ที่มารับบริการฝากครรภ์ ที่โรงพยาบาลภูมิพลอดุลยเดช  ตั้งแต่เดือน มีนาคม  ถึง เดือน กรกฎาคม พ.ศ. 2560  เป็นคู่มารดาวัยรุ่นและสามี จำนวนทั้งหมด  52  คู่ โดยแบ่งเป็นกลุ่มควบคุมและกลุ่มทดลอง กลุ่มละ 26 คู่ กลุ่มทดลองได้รับโปรแกรมส่งเสริมสมรรถนะแห่งตนและการมีส่วนร่วมของสามีร่วมกับการการพยาบาลตามปกติ ส่วนกลุ่มควบคุมจะได้รับการพยาบาลตามปกติ การประเมินผลโดยใช้แบบสอบถามพฤติกรรมการป้องกันการตั้งครรภ์ซ้ำ  วัดผลหลังการทดลอง ในระยะ 12 สัปดาห์หลังคลอด ที่ผ่านการตรวจสอบจากผู้ทรงคุณวุฒิ 3 ท่าน CVI = .90ผลการวิจัยพบว่า ค่าเฉลี่ยคะแนนพฤติกรรมการป้องกันการตั้งครรภ์ซ้ำของมารดาวัยรุ่นในระยะ 12 สัปดาห์หลังคลอดของกลุ่มทดลอง  = 32.85 (SD = 1.56) สูงกว่ากลุ่มควบคุม                       = 25.77 (SD = 1.68) อย่างมีนัยสำคัญทางสถิติ ( t= -15.07, p &lt; .05)จากการศึกษาครั้งนี้มีข้อเสนอแนะว่า พยาบาลแผนกฝากครรภ์ควรนำโปรแกรมส่งเสริมสมรรถนะแห่งตนมาใช้จัดกิจกรรมเป็นกลุ่มหรือรายคู่โดยเฉพาะในมารดาวัยรุ่นและการส่งเสริมให้สามีเข้ามามีส่วนร่วมในการป้องกันการตั้งครรภ์ เพื่อให้สามี ให้การสนับสนุน ช่วยเหลือมารดาวัยรุ่น ให้เกิดความเชื่อมั่น ตั้งใจในการคุมกำเนิดเพื่อป้องกันการตั้งครรภ์ซ้ำ
DOI: 10.14457/tu.the.2017.544
title: ปัจจัยทำนายพฤติกรรมการใช้ยาปฏิชีวนะของอาสาสมัครสาธารณสุขประจำหมู่บ้านในจังหวัดปทุมธานี

description: การวิจัยครั้งนี้มีวัตถุประสงค์เพื่อศึกษาปัจจัยทำนายพฤติกรรมการใช้ยาปฏิชีวนะของอาสาสมัครสาธารณสุขประจำหมู่บ้านในจังหวัดปทุมธานี โดยประยุกต์ใช้กรอบแนวคิด PRECEDE- PROCEED Model ในขั้นตอนที่ 3 นี้มาวิเคราะห์ กลุ่มตัวอย่างเป็นอาสาสมัครสาธารณสุขประจำหมู่บ้านในจังหวัดปทุมธานี ได้มาโดยการสุ่มตัวอย่างอย่างง่ายและแบบแบ่งชั้น จำนวน 205 คน โดยการสุ่มตัวอย่างอย่างง่ายและแบบแบ่งชั้น เก็บรวบรวมข้อมูลระหว่างเดือนมกราคม 2561 ถึง มีนาคม 2561 เครื่องมือวิจัยเป็นแบบสอบถาม 4 ส่วนได้แก่ แบบสัมภาษณ์ข้อมูลส่วนบุคคล แบบวัดระดับความรู้เกี่ยวกับยาปฏิชีวนะ และแบบประเมินทัศนคติเกี่ยวกับการใช้ยาปฏิชีวนะ แบบสอบถามปัจจัยเอื้อและปัจจัยเสริมที่มีผลต่อพฤติกรรมการใช้ยาปฏิชีวนะ  แบบวัดพฤติกรรมการใช้ยาปฏิชีวนะและทัศนคติเกี่ยวกับการใช้ยาปฏิชีวนะ มีค่าความเชื่อมั่นของครอนบาคอัลฟาเท่ากับ 0.862 และ 0.782 ค่าความเชื่อมั่นของแบบวัดระดับความรู้เกี่ยวกับยาปฏิชีวนะโดยสูตร KR21 เท่ากับ 0.86 วิเคราะห์ข้อมูลโดยใช้สถิติพรรณนา และสถิติถดถอยพหุคูณ               ผลการวิจัยพบว่า กลุ่มตัวอย่างมีพฤติกรรมการใช้ยาปฏิชีวนะที่ถูกต้องและเหมาะสมในระดับดี ระดับดี (M=29.20, SD.=2.38) ปัจจัยที่สามารถร่วมทำนายพฤติกรรมการใช้ยาปฏิชีวนะของอาสาสมัครสาธารณสุขประจำหมู่บ้านในพื้นที่จังหวัดปทุมธานี ได้แก่ ทัศนคติเกี่ยวกับการใช้ยาปฏิชีวนะ(ß= -0.264) รายได้สูงกว่าเดือนละ 30,000 บาท (ß=0.163)  เพศหญิง (ß=0.165) ความรู้เรื่องการใช้ยาและสรรพคุณของยาปฏิชีวนะ(ß=0.134)  โดยสามารถร่วมทำนายพฤติกรรมการใช้ยาปฏิชีวนะของอาสาสมัครสาธารณสุขประจำหมู่บ้านในจังหวัดปทุมธานี ได้ร้อยละ 18 (F=4.109, p= .044)                 จากผลการวิจัยมีข้อเสนอแนะว่า หน่วยงานสาธารณสุขที่เกี่ยวข้อง ควรจัดกิจกรรมที่สร้างความรู้ความเข้าใจที่ถูกต้องเรื่องการใช้ยาและสรรพคุณของยาปฏิชีวนะ เพื่อให้อาสาสมัครสาธารณสุขประจำหมู่บ้านตระหนักถึงความสำคัญ และมีความรู้ความเข้าใจที่ถูกต้องเรื่องการใช้ยาปฏิชีวนะไปสู่ชุมชนได้ และควรจัดกิจกรรมรณรงค์การใช้ยาปฏิชีวนะอย่างสมเหตุผลให้แก่เจ้าหน้าที่สาธารณสุขและอาสาสมัครสาธารณสุขประจำหมู่บ้านอย่างเข้มข้นและต่อเนื่อง คำสำคัญ: พฤติกรรมการใช้ยาปฏิชีวนะ, อาสาสมัครสาธารณสุข
DOI: 10.14457/tu.the.2017.545
title: ผลของการใช้แนวปฏิบัติทางคลินิกในการคัดกรองกลุ่มอาการปวดท้องในผู้ป่วยนอก

description: อาการปวดท้องเป็นกลุ่มอาการที่พบบ่อยที่ทำให้ผู้ป่วยมาตรวจรักษา ซึ่งอาการปวดท้องนี้เกิดขึ้นจากหลายสาเหตุ และมีการคัดกรองผิดแผนกมากที่สุดของโรงพยาบาลธรรมศาสตร์เฉลิมพระเกียรติ การศึกษาครั้งนี้เป็นการศึกษาในระยะเบื้องต้นและเป็นการวิจัยกึ่งทดลอง (Quasi – Experimental Research) โดยมีวัตถุประสงค์เพื่อศึกษาผลของการใช้แนวปฏิบัติทางคลินิกในการคัดกรองกลุ่มอาการปวดท้องในผู้ป่วยนอกในระยะเบื้องต้น สำหรับพยาบาลแผนกงานการพยาบาลคัดกรองและรับผู้ป่วยในโรงพยาบาลธรรมศาสตร์เฉลิมพระเกียรติ กลุ่มตัวอย่างได้แก่พยาบาลแผนกงานการพยาบาลคัดกรองและรับผู้ป่วยใน 6 ราย ที่ถูกเลือกแบบเฉพาะเจาะจง เครื่องมือที่ใช้ในการศึกษาครั้งนี้ประกอบ ด้วยแนวปฏิบัติทางคลินิกในการคัดกรองกลุ่มอาการปวดท้องในผู้ป่วยนอกที่พัฒนาตามแนวการพัฒนาแนวปฏิบัติทางคลินิกของไอโอวา 7 ขั้นตอน แบบฟอร์มการคัดกรองกลุ่มอาการปวดท้อง และคู่มือประกอบการคัดกรองกลุ่มอาการปวดท้องในผู้ป่วยนอก โดยผ่านการตรวจสอบจากผู้ทรงคุณวุฒิจำนวน 3 ท่าน และทดสอบค่าความเชื่อมั่นโดยใช้สัมประสิทธิ์อินเตอร์เรตเตอร์ ได้เท่ากับ 1 ซึ่งการศึกษาครั้งนี้เป็นการศึกษาเบื้องต้นในการประเมินผลของการใช้แนวปฏิบัติทางคลินิกในการคัดกรองกลุ่มอาการปวดท้องในผู้ป่วยนอก วิเคราะห์ข้อมูลโดยใช้สถิติบรรยาย และเปรียบเทียบผลลัพธ์ของการใช้แนวปฏิบัติโดยใช้สถิติไคล์สแควร์ และสถิติ Fisher’s exact test ในการศึกษาเบื้องต้นนี้พบว่า ภายหลังที่พยาบาลคัดกรองใช้แนวปฏิบัติการคัดกรองกลุ่มอาการปวดท้อง พยาบาลมีความพึงพอใจโดยรวมในระดับมาก และเห็นว่าแนวปฏิบัติมีประโยชน์ต่อคุณภาพพยาบาลและความชัดเจนของแนวทางปฏิบัติในระดับมากที่สุด และมีความสะดวกในการใช้ระดับมาก แนวปฏิบัติการคัดกรองฯนี้มีแนวทางชัดเจนทำให้พยาบาลมั่นใจ และคัดกรองถูกต้องสูงกว่าก่อนการใช้แนวปฏิบัติ และเมื่อเปรียบเทียบความแตกต่างของคะแนนความถูกต้องในการคัดกรอง ไม่พบว่าความแตกต่างกันอย่างมีนัยสำคัญทางสถิติ (X2= .608, p=.944)   ข้อเสนอแนะจากงานวิจัย พยาบาลสามารถนำแนวปฏิบัติการคัดกรองกลุ่มอาการปวดท้องซึ่งเป็นหลักฐานเชิงประจักษ์นี้ไปใช้ในการคัดกรองกลุ่มอาการปวดท้องในผู้ป่วยนอก และควรทำการการศึกษาผลการใช้แนวปฏิบัตินี้ต่อไป
DOI: 10.14457/tu.the.2017.546
title: ผลของโปรแกรมควบคุมน้ำหนักต่อพฤติกรรมการบริโภคอาหาร พฤติกรรมการมีกิจกรรมทางกายและน้ำหนักตัวของเด็กวัยเรียนตอนปลายที่มีภาวะน้ำหนักเกิน

description: บทคัดย่อภาวะน้ำหนักเกินในกลุ่มเด็กวัยเรียนเป็นปัญหาสุขภาพที่สำคัญทั้งในระดับประเทศและระดับโลก การวิจัยครั้งนี้เป็นงานวิจัยกึ่งทดลองเพื่อศึกษาผลของโปรแกรมควบคุมน้ำหนักต่อพฤติกรรมการบริโภคอาหาร พฤติกรรมการมีกิจกรรมทางกาย และน้ำหนักตัวในเด็กวัยเรียนตอนปลายที่มีน้ำหนักเกิน โดยประยุกต์ใช้ทฤษฎีแบบแผนความเชื่อด้านสุขภาพ กลุ่มตัวอย่างเป็นเด็กวัยเรียนตอนปลายที่มีภาวะน้ำหนักเกิน อายุ 10-12 ปี และผู้ปกครอง จำนวน 54 คน คัดเลือกกลุ่มตัวอย่างแบบเฉพาะเจาะจงและทำการสุ่มอย่างง่าย แบ่งเป็น กลุ่มทดลองที่ได้รับโปรแกรมควบคุมน้ำหนักจำนวน 27 คน และ กลุ่มควบคุมที่ได้รับการดูแลตามปกติจำนวน 27 คน เครื่องมือที่ใช้เป็นโปรแกรมควบคุมน้ำหนักในเด็กวัยเรียนตอนปลายที่มีภาวะโภชนาการเกิน และแบบสอบถามพฤติกรรมการบริโภคอาหาร พฤติกรรมการมีกิจกรรมทางกาย และน้ำหนักตัว  วิเคราะห์ข้อมูลทั่วไปด้วยสถิติเชิงพรรณนา และสถิติทดสอบค่าทีผลการวิจัยพบว่า หลังทดลองกลุ่มทดลองมีคะแนนเฉลี่ยพฤติกรรมการบริโภคอาหารสูงกว่าก่อนทดลองอย่างมีนัยสำคัญทางสถิติ (p.05) มีน้ำหนักตัวเฉลี่ยลดลงกว่าก่อนทดลองอย่างไม่มีนัยสำคัญทางสถิติ (p&gt;.05) และกลุ่มทดลองมีคะแนนเฉลี่ยพฤติกรรมการบริโภคอาหารสูงกว่ากลุ่มควบคุมอย่างมีนัยสำคัญทางสถิติ (p.05) และมีน้ำหนักตัวเฉลี่ยลดลงกว่ากลุ่มควบคุมอย่างมีนัยสำคัญทางสถิติ (p
DOI: 10.6084/m9.figshare.12980336.v1
title: 0.6% dilution test

description: Simulation datasets for performance evalution in Aperture (0.6% dilution)